erhwenkuo/poetry-chinese-zhtw huggingface dataset:
靈臺鎮贈丘岑中丞
作者：竇庠（唐）

曉日天山雪半晴，紅旗遙識漢家營。近來胡騎休南牧，羊馬城邊春草生。
贈道芬上人
作者：竇庠（唐）

雲濕煙封不可窺，畫時唯有鬼神知。幾回逢著天臺客，認得巖西最老枝。
金山寺
作者：竇庠（唐）

一點青螺白浪中，全依水府與天通。晴江萬裡雲飛盡，鼇背參差日氣紅。
冬夜寓懷寄王翰林
作者：竇庠（唐）

滿地霜蕪葉下枝，幾回吟斷四愁詩。漢家若欲論封禪，須及相如未病時。
醉中贈符載
作者：竇庠（唐）

白社會中嘗共醉，青雲路上未相逢。時人莫小池中水，淺處無妨有臥龍。
龍門看花
作者：竇庠（唐）

無葉無枝不見空，連天撲地徑才通。山鶯驚起酒醒處，火焰燒人雪噴風。
陪留守韓僕射巡內至上陽宮感興二首
作者：竇庠（唐）

翠輦西歸七十春，玉堂珠綴儼埃塵。武皇弓劍埋何處，泣問上陽宮裡人。愁雲漠漠草離離，太乙句陳處處疑。薄暮毀垣春雨裡，殘花猶發萬年枝。
老將行
作者：竇鞏（唐）

烽煙猶未盡，年鬢暗相催。輕敵心空在，彎弓手不開。馬依秋草病，柳傍故營摧。唯有酬恩客，時聽說劍來。
贈蕭都官
作者：竇鞏（唐）

蕭郎自小賢，愛客不言錢。有酒輕寒夜，無愁倚少年。閑尋織錦字，醉上看花船。好是關身事，從人道性偏。
忝職武昌，初至夏口，書事獻府主相公
作者：竇鞏（唐）

白髮放櫜鞬，梁王愛舊全。竹籬江畔宅，梅雨病中天。時奉登樓宴，閑修上水船。邑人興謗易，莫遣鶴支錢。
早秋江行
作者：竇鞏（唐）

回望湓城遠，西風吹荻花。暮潮江勢闊，秋雨雁行斜。多醉渾無夢，頻愁欲到家。漸驚雲樹轉，數點是晨鴉。
題任處士幽居
作者：竇鞏（唐）

紅葉江村夕，孤煙草舍貧。水清魚識釣，林靜犬隨人。採掇山無主，扶持藥有神。客來唯勸酒，蝴蝶是前身。
漢陰驛與宇文十相遇，旋歸西川，因以贈別
作者：竇鞏（唐）

吳蜀何年別，相逢漢水頭。望鄉心共醉，握手淚先流。宿霧千山曉，春霖一夜愁。離情方浩蕩，莫說去刀州。
早春松江野望
作者：竇鞏（唐）

江村風雪霽，曉望忽驚春。耕地人來早，營巢鵲語頻。帶花移樹小，插槿作籬新。何事勝無事，窮通任此身。
少婦詞
作者：竇鞏（唐）

坐惜年光變，遼陽信未通。燕迷新畫屋，春識舊花叢。夢繞天山外，愁翻錦字中。昨來誰是伴，鸚鵡在簾櫳。
歲晚喜遠兄弟至書情
作者：竇鞏（唐）

幾年滄海別，相見竟多違。鬢髮緣愁白，音書為懶稀。新詩徒有贈，故國未同歸。人事那堪問，無言是與非。
登玉鉤亭奉獻淮南李相公
作者：竇鞏（唐）

西南城上高高處，望月分明似玉鉤。朱檻入雲看鳥滅，今日捲簾天氣好，不勞騎馬看揚州。
南陽道中作
作者：竇鞏（唐）

東風雨洗順陽川，蜀錦花開綠草田。彩雉鬥時頻駐馬，早晚到家春欲盡，今年寒食月初圓。
哭呂衡州八郎中
作者：竇鞏（唐）

今朝血淚問蒼蒼，不分先悲旅館喪。人送劍來歸隴上，望盡素車秋草外，欲將身贖返魂香。
江陵遇元九李六二侍禦紀事書情呈十二韻
作者：竇鞏（唐）

自見人相愛，如君愛我稀。好閑容問道，攻短每言非。夢想何曾間，追歡未省違。看花憐後到，避酒許先歸。柳寺春堤遠，津橋曙月微。漁翁隨去處，禪客共因依。蓬閣初疑義，霜臺晚畏威。學深通古字，心直觸危機。肯滯荊州掾，猶香柏署衣。山連巫峽秀，田傍渚宮肥。美玉方齊價，遷鶯尚怯飛。佇看霄漢上，連步侍彤闈。
遊仙詞
作者：竇鞏（唐）

海上神山綠，溪邊杏樹紅。不知何處去，月照玉樓空。
贈阿史那都尉
作者：竇鞏（唐）

較獵燕山經幾春，雕弓白羽不離身。年來馬上渾無力，望見飛鴻指似人。
陝府賓堂覽房杜二公仁壽年中題紀手跡
作者：竇鞏（唐）

仁壽元和二百年，蒙籠水墨淡如煙。當時憔悴題名日，漢祖龍潛未上天。
早春送宇文十歸吳
作者：竇鞏（唐）

春遲不省似今年，二月無花雪滿天。村店閉門何處宿，夜深遙喚渡江船。
經竇車騎故城
作者：竇鞏（唐）

荒陂古堞欲千年，名振圖書劍在泉。今日諸孫拜墳樹，愧無文字續燕然。
贈王氏小兒
作者：竇鞏（唐）

竹林會裡偏憐小，淮水清時最覺賢。莫倚兒童輕歲月，丈人曾共爾同年。
唐州東途作
作者：竇鞏（唐）

綠林兵起結愁雲，白羽飛書未解紛。天子欲開三面網，莫將弓箭射官軍。
新羅進白鷹
作者：竇鞏（唐）

禦馬新騎禁苑秋，白鷹來自海東頭。漢皇無事須遊獵，雪亂爭飛錦臂韝。
秋夕
作者：竇鞏（唐）

護霜雲映月朦朧，烏鵲爭飛井上桐。夜半酒醒人不覺，滿池荷葉動秋風。
襄陽寒食寄宇文籍
作者：竇鞏（唐）

煙水初銷見萬家，東風吹柳萬條斜。大堤欲上誰相伴，馬踏春泥半是花。
奉使薊門
作者：竇鞏（唐）

自從身屬富人侯，蟬噪槐花已四秋。今日一莖新白髮，懶騎官馬到幽州。
送劉禹錫
作者：竇鞏（唐）

十年憔悴武陵溪，鶴病深林玉在泥。今日太行平似砥，九霄初倚入雲梯。
送元稹西歸
作者：竇鞏（唐）

南州風土滯龍媒，黃紙初飛敕字來。二月曲江連舊宅，阿婆情熟牡丹開。
過驪山
作者：竇鞏（唐）

翠輦紅旌去不回，蒼蒼宮樹鎖青苔。有人說得當時事，曾見長生玉殿開。
洛中即事
作者：竇鞏（唐）

高梧葉盡鳥巢空，洛水潺湲夕照中。寂寂天橋車馬絕，寒鴉飛入上陽宮。
尋道者所隱不遇
作者：竇鞏（唐）

籬外涓涓澗水流，槿花半點夕陽收。欲題名字知相訪，又恐芭蕉不奈秋。
寄南遊兄弟
作者：竇鞏（唐）

書來未報幾時還，知在三湘五嶺間。獨立衡門秋水闊，寒鴉飛去日銜山。
宮人斜
作者：竇鞏（唐）

離宮路遠北原斜，生死恩深不到家。雲雨今歸何處去，黃鸝飛上野棠花。
代鄰叟
作者：竇鞏（唐）

年來七十罷耕桑，就暖支羸強下床。滿眼兒孫身外事，閑梳白髮對殘陽。
新營別墅寄家兄
作者：竇鞏（唐）

懶性如今成野人，行藏由興不由身。莫驚此度歸來晚，買得西山正值春。
南遊感興
作者：竇鞏（唐）

傷心欲問前朝事，惟見江流去不回。日暮東風春草綠，鷓鴣飛上越王臺。
題劍津
作者：竇鞏（唐）

風前推折千年劍，巖下澄空萬古潭。雙劍變成龍化去，兩溪相並水歸南。
放魚
作者：竇鞏（唐）

金錢贖得免刀痕，聞道禽魚亦感恩。好去長江千萬裡，不須辛苦上龍門。
永寧小園寄接近校書
作者：竇鞏（唐）

故里心期奈別何，手栽芳樹憶庭柯。東皋黍熟君應醉，梨葉初紅白露多。
從軍別家
作者：竇鞏（唐）

自笑儒生著戰袍，書齋壁上掛弓刀。如今便是徵人婦，好織迴文寄竇滔。
悼妓東東
作者：竇鞏（唐）

芳菲美豔不禁風，未到春殘已墜紅。惟有側輪車上鐸，耳邊長似叫東東。
歲暮江軒寄盧端公
作者：趙嘏（唐）

積水生高浪，長風自北時。萬艘俱擁棹，上客獨吟詩。路以重湖阻，心將小謝期。渚雲愁正斷，江雁重驚悲。笑憶遊星子，歌尋罷貴池。夢來孤島在，醉醒百憂隨。戍迥煙生晚，江寒鳥過遲。問山樵者對，經雨釣船移。敢歎今留滯，猶勝曩別離。醉從陶令得，善必丈人知。道蹇才何取，恩深劍不疑。此身同岸柳，只待變寒枝。
秋日吳中觀貢藕
作者：趙嘏（唐）

野艇幾西東，清泠映碧空。褰衣來水上，捧玉出泥中。葉亂田田綠，蓮餘片片紅。激波才入選，就日已生風。禦潔玲瓏膳，人懷拔擢功。梯山謾多品，不與世流同。
華清宮和杜舍人
作者：趙嘏（唐）

五十年天子，離宮仰峻牆。登封時正泰，禦宇日何長。上位先名實，中興事憲章。起戎輕甲冑，餘地複河湟。道帝玄元祖，儒封孔子王。因緣百司署，叢會一人湯。渭水波搖綠，秦郊草半黃。馬馴金勒細，鷹健玉鈴鏘。下箭朱弓滿，鳴鞭皓腕攘。畋思獲呂望，諫只避周昌。兔跡貪前逐，梟心不早防。幾添鸚鵡勸，先賜荔枝嘗。月鎖千門靜，天吹一笛涼。細音搖羽佩，輕步宛霓裳。禍亂基潛結，昇平意遽忘。衣冠逃犬虜，鼙鼓動漁陽。外戚心殊迫，中途事可量。血埋妃子豔，創斷祿兒腸。近侍煙塵隔，前蹤輦路荒。益知迷寵佞，遺恨喪賢良。北闕尊明主，南宮遜上皇。禁清餘鳳吹，池冷睡龍光。祝壽山猶在，流年水共傷。杜鵑魂厭蜀，蝴蝶夢悲莊。雀卵遺雕栱，蟲絲罥畫梁。紫苔侵壁潤，紅樹閉門芳。守吏齊鴛瓦，耕民得翠璫。登年齊酺樂，講武舊兵場。暮草深巖翠，幽花墜徑香。不堪垂白叟，行折禦溝楊。
下第
作者：趙嘏（唐）

南溪抱甕客，失意自懷羞。晚路誰攜手，殘春自白頭。
到家
作者：趙嘏（唐）

童稚苦相問，歸來何太遲。共誰爭歲月，贏得鬢邊絲。
春釀
作者：趙嘏（唐）

春釀正風流，梨花莫問愁。馬卿思一醉，不惜鷫鸘裘。
寒塘
作者：趙嘏（唐）

曉發梳臨水，寒塘坐見秋。鄉心正無限，一雁度南樓。
寄前黃州竇使君
作者：趙嘏（唐）

池上笙歌寂不聞，樓中愁殺碧虛雲。玉壺凝盡重重淚，寄與風流舊使君。
八月二十九日宿懷
作者：趙嘏（唐）

秋天睛日菊還香，獨坐書齋思已長。無奈風光易流轉，強須傾酒一杯觴。
泗上奉送相公
作者：趙嘏（唐）

語堪銘座默含春，西漢公卿絕比倫。今日抱轅留不得，欲揮雙涕學舒人。
贈桐鄉丞
作者：趙嘏（唐）

舟觸長松岸勢回，潺湲一夜繞亭臺。若教靖節先生見，不肯更吟歸去來。
哭李進士
作者：趙嘏（唐）

牽馬街中哭送君，靈車輾雪隔城聞。唯有山僧與樵客，共舁孤櫬入幽墳。
重陽
作者：趙嘏（唐）

節逢重九海門外，家在五湖煙水東。還向秋山覓詩句，伴僧吟對菊花風。
重陽日即事
作者：趙嘏（唐）

病酒堅辭綺席春，菊花空伴水邊身。由來舉止非閒雅，不是龍山落帽人。
十無詩寄桂府楊中丞
作者：趙嘏（唐）

琴酒曾將風月須，謝公名跡滿江湖。不知貴擁旌旗後，猶暇憐詩愛酒無。東省南宮興不孤，幾因詩酒謬招呼。一從開署芙蓉幕，曾向風前記得無。遙聞桂水繞城隅，城上江山滿畫圖。為問訾家洲畔月，清秋擬許醉狂無。日暮江邊一小儒，空憐未有白髭須。馬融已貴諸生老，猶自容窺絳帳無。一種吟詩號孔徒，滄江有客獨疏愚。初筵盡闢知名士，許到風前月下無。望斷南雲日已晡，便應憑夢過重湖。不知自古登龍者，曾有因詩泥得無。早遊門館一樵夫，只愛吟詩傍藥爐。旌旆滿江身不見，思言記得潁川無。孔融襟抱稱名儒，愛物憐才與世殊。今日賓階忘姓字，當時省記薦雄無。僻愛江山俯坐隅，人間不是便為圖。尊前為問神仙伴，肯向三清慰薦無。膺門不避額逢珠，絕境由來卷軸須。早忝阿戎詩友契，趨庭曾薦禰生無。
寄山僧
作者：趙嘏（唐）

雲裡幽僧不置房，橡花藤葉蓋禪床。朝來逢著山中伴，聞說新移最上方。
喜張濆及第
作者：趙嘏（唐）

九轉丹成最上仙，青天暖日踏雲軒。春風賀喜無言語，排比花枝滿杏園。
贈張濆榜頭被駁落
作者：趙嘏（唐）

莫向花前泣酒杯，謫仙依舊是仙才。猶堪與世為祥瑞，曾到蓬山頂上來。
悼亡二首
作者：趙嘏（唐）

一燭從風到奈何，二年衾枕逐流波。雖知不得公然淚，時泣闌幹恨更多。明月蕭蕭海上風，君歸泉路我飄蓬。門前雖有如花貌，爭奈如花心不同。
宮烏棲
作者：趙嘏（唐）

宮烏棲處玉樓深，微月生簷夜夜心。香輦不回花自落，春來空佩闢寒金。
長信宮
作者：趙嘏（唐）

君恩已盡欲何歸，猶有殘香在舞衣。自恨身輕不如燕，春來長繞禦簾飛。
廣陵城
作者：趙嘏（唐）

紅映高臺綠繞城，城邊春草傍牆生。隋家不向此中盡，汴水應無東去聲。
冷日過驪山
作者：趙嘏（唐）

冷日微煙渭水愁，翠華宮樹不勝秋。霓裳一曲千門鎖，白盡梨園弟子頭。
下第後歸永樂裡自題二首
作者：趙嘏（唐）

無地無媒只一身，歸來空拂滿床塵。尊前盡日誰相對，唯有南山似故人。玄發侵愁忽似翁，暖塵寒袖共東風。公卿門戶不知處，立馬九衢春影中。
出試日獨遊曲江
作者：趙嘏（唐）

江莎漸映花邊綠，樓日自開池上春。雙鶴繞空來又去，不知臨水有愁人。
題曹娥廟
作者：趙嘏（唐）

青娥埋沒此江濱，江樹颼飀慘暮雲。文字在碑碑已墮，波濤辜負色絲文。
題段氏中臺
作者：趙嘏（唐）

看山臺下水無塵，碧筱前頭曲水春。獨對一尊風雨夜，不知家有早朝人。
華州座中獻盧給事
作者：趙嘏（唐）

送迎皆到三峰下，滿面煙霜滿馬塵。自是追攀認知己，青雲不假送迎人。
商山道中
作者：趙嘏（唐）

和如春色淨如秋，五月商山是勝遊。當晝火雲生不得，一溪縈作萬重愁。
贈歙州妓
作者：趙嘏（唐）

灩灩橫波思有餘，庾樓明月墮雲初。揚州寒食春風寺，看遍花枝盡不如。
贈王明府
作者：趙嘏（唐）

五柳逢秋影漸微，陶潛戀酒不知歸。但存物外醉鄉在，誰向人間問是非。
呂校書雨中見訪
作者：趙嘏（唐）

竹閣斜溪小檻明，惟君來賞見山情。馬嘶風雨又歸去，獨聽子規千萬聲。
千秋嶺下
作者：趙嘏（唐）

知有巖前萬樹桃，未逢搖落思空勞。年年盛發無人見，三十六溪春水高。
歙州道中僕逃
作者：趙嘏（唐）

去跳風雨幾奔波，曾共辛勤奈若何。莫遣窮歸不知處，秋山重疊戍旗多。
重陽日寄韋舍人
作者：趙嘏（唐）

節過重陽菊委塵，江邊病起杖扶身。不知此日龍山會，誰是風流落帽人。
贈薛勳下第
作者：趙嘏（唐）

一擲雖然未得盧，驚人不用繞床呼。牢之坐被青雲逼，只問君能酷似無。
宛陵望月寄沈學士
作者：趙嘏（唐）

一川如畫敬亭東，待詔閒遊處處同。天竺山前鏡湖畔，何如今日庾樓中。
翡翠巖
作者：趙嘏（唐）

芙蓉幕裡千場醉，翡翠巖前半日閑。惆悵晉朝人不到，謝公拋力上東山。
發新安後途中寄盧中丞二首
作者：趙嘏（唐）

樓上風流庾使君，笙歌曾醉此中聞。目前已是陵陽路，回首叢山滿眼雲。晚樹蕭蕭促織愁，風簾似水滿床秋。千山不礙笙歌月，誰伴羊公上夜樓。
留題興唐寺
作者：趙嘏（唐）

滿水樓臺滿寺山，七年今日共躋攀。月高對菊問行客，去折芳枝早晚還。
廣陵道
作者：趙嘏（唐）

鬥雞臺邊花照塵，煬帝陵下水含春。青雲回翅北歸雁，白首哭途何處人。
茅山道中
作者：趙嘏（唐）

溪樹重重水亂流，馬嘶殘雨晚程秋。門前便是仙山路，目送歸雲不得遊。
江上與兄別
作者：趙嘏（唐）

楚國湘江兩渺彌，暖川晴雁背帆飛。人間離別盡堪哭，何況不知何日歸。
落第
作者：趙嘏（唐）

九陌初晴處處春，不能迴避看花塵。由來得喪非吾事，本是釣魚船上人。
宛陵館冬青樹
作者：趙嘏（唐）

碧樹如煙覆晚波，清秋欲盡客重過。故園亦有如煙樹，鴻雁不來風雨多。
贈五老韓尊師
作者：趙嘏（唐）

有客齋心事玉晨，對山須鬢綠無塵。住山道士年如鶴，應識當時五老人。
經汾陽舊宅
作者：趙嘏（唐）

門前不改舊山河，破虜曾輕馬伏波。今日獨經歌舞地，古槐疏冷夕陽多。
寄盧中丞
作者：趙嘏（唐）

葉覆清溪灩灩紅，路橫秋色馬嘶風。獨攜一榼郡齋酒，吟對青山憶謝公。
途中
作者：趙嘏（唐）

故園回首雁初來，馬上千愁付一杯。惟有新詩似相識，暮山吟處共徘徊。
寄裴瀾
作者：趙嘏（唐）

綺雲初墮亭亭月，錦席惟橫灩灩波。宋玉逢秋正高臥，一篇吟盡奈情何。
淮南丞相坐贈歌者虞奼
作者：趙嘏（唐）

綺筵無處避梁塵，虞奼清歌日日新。來值渚亭花欲盡，一聲留得滿城春。
酬段侍禦
作者：趙嘏（唐）

蓮花上客思閑閑，數首新詩到篳關。吟得楚天風雨霽，一條江水兩三山。
尋僧二首
作者：趙嘏（唐）

臺殿參差日墮塵，塢西歸去一庵雲。寒泉何處夜深落，聲隔半巖疏葉聞。溪戶無人穀鳥飛，石橋橫木掛禪衣。看雲日暮倚松立，野水亂鳴僧未歸。
發柏梯寺
作者：趙嘏（唐）

一泓秋水千竿竹，靜得勞生半日身。猶有向西無限地，別僧騎馬入紅塵。
西江晚泊
作者：趙嘏（唐）

茫茫靄靄失西東，柳浦桑村處處同。戍鼓一聲帆影盡，水禽飛起夕陽中。
南池
作者：趙嘏（唐）

照影池邊多少愁，往來重見此塘秋。芙蓉苑外新經雨，紅葉相隨何處流。
江樓舊感
作者：趙嘏（唐）

獨上江樓思渺然，月光如水水如天。同來望月人何處，風影依稀似去年。
南園
作者：趙嘏（唐）

雨過郊園綠尚微，落花惆悵滿塵衣。芳尊有酒無人共，日暮看山還獨歸。
南亭
作者：趙嘏（唐）

孤亭影在亂花中，悵望無人此醉同。聽盡暮鐘猶獨坐，水邊襟袖起春風。
贈女仙
作者：趙嘏（唐）

水思雲情小鳳仙，月涵花態語如弦。不因金骨三清客，誰識吳州有洞天。
宣州送判官
作者：趙嘏（唐）

來時健筆佐嫖姚，去折槐花度野橋。誰見尊前此惆悵，一聲歌盡路迢迢。
宿僧院
作者：趙嘏（唐）

月滿長空樹滿霜，度雲低拂近簷床。林中夜半一聲磬，臥見高僧入道場。
尋僧
作者：趙嘏（唐）

斜日橫窗起暗塵，水邊門戶閉閑春。千竿竹裡花枝動，只道無人似有人。
經王先生故居
作者：趙嘏（唐）

晚波東去海茫茫，誰識蓬山不死鄉。弄玉已歸蕭史去，碧樓紅樹倚斜陽。
送從翁中丞奉使黠戛斯六首
作者：趙嘏（唐）

揚雄詞賦舉天聞，萬裡油幢照塞雲。僕射峰西幾千騎，一時迎著漢將軍。旌旗杳杳雁蕭蕭，春盡窮沙雪未消。料得堅昆受宣後，始知公主已歸朝。雖言窮北海雲中，屬國當時事不同。九姓如今盡臣妾，歸期那肯待秋風。牢山望斷絕塵氛，灩灩河西拂地雲。誰見魯儒持漢節，玉關降盡可汗軍。山川險易接胡塵，秦漢圖來或未真。自此盡知邊塞事，河湟更欲託何人。秦皇無策建長城，劉氏仍窮北路兵。若遇單於舊牙帳，卻應傷歎漢公卿。
東亭柳
作者：趙嘏（唐）

拂水斜煙一萬條，幾隨春色倚河橋。不知別後誰攀折，猶自風流勝舞腰。
僧舍二首
作者：趙嘏（唐）

只言雙鬢未蹉跎，獨奈牛羊送日何。禪客不歸車馬去，晚簷山色為誰多。溪上禪關水木間，水南山色與僧閑。春風盡日無來客，幽磬一聲高鳥還。
新月
作者：趙嘏（唐）

玉鉤斜傍畫簷生，雲匣初開一寸明。何事最能悲少婦，夜來依約落邊城。
贈皇甫垣
作者：趙嘏（唐）

養由弓箭已無功，牢落生涯事事同。相勸一杯寒食酒，幾多辛苦到春風。
四祖寺
作者：趙嘏（唐）

千株松下雙峰寺，一盞燈前萬裡身。自為心猿不調伏，祖師元是世間人。
聽蟬
作者：趙嘏（唐）

噪蟬聲亂日初曛，弦管樓中永不聞。獨奈愁人數莖發，故園秋隔五湖雲。
寄遠
作者：趙嘏（唐）

禁鐘聲盡見棲禽，關塞迢迢故國心。無限春愁莫相問，落花流水洞房深。
池上
作者：趙嘏（唐）

正憐佳月夜深坐，池上暖回燕雁聲。猶有漁舟系江岸，故人歸盡獨何情。
春日書懷
作者：趙嘏（唐）

暖鶯春日舌難窮，枕上愁生曉聽中。應嫋綠窗殘夢斷，杏園零落滿枝風。
贈別
作者：趙嘏（唐）

水邊秋草暮萋萋，欲駐殘陽恨馬蹄。曾是管絃同醉伴，一聲歌盡各東西。
靈巖寺
作者：趙嘏（唐）

館娃宮伴千年寺，水闊雲多客到稀。聞說春來更惆悵，百花深處一僧歸。
代人聽琴二首
作者：趙嘏（唐）

抱琴花夜不勝春，獨奏相思淚滿巾。第五指中心最恨，數聲嗚咽為何人。湘娥不葬九疑雲，楚水連天坐憶君。惟有啼烏舊名在，忍教嗚咽夜長聞。
訪沈舍人不遇
作者：趙嘏（唐）

溪翁強訪紫微郎，曉鼓聲中滿鬢霜。知在禁闈人不見，好風飄下九天香。
座上獻元相公
作者：趙嘏（唐）

寂寞堂前日又曛，陽臺去作不歸雲。從來聞說沙吒利，今日青娥屬使君。
遣興二首
作者：趙嘏（唐）

溪花入夏漸稀疏，雨氣如秋麥熟初。終日苦吟人不會，海邊兄弟久無書。讀徹殘書弄水回，暮天何處笛聲哀。花前獨立無人會，依舊去年雙燕來。
送李給事
作者：趙嘏（唐）

眼前軒冕是鴻毛，天上人間漫自勞。脫卻朝衣獨歸去，青雲不及白雲高。
宿僧舍
作者：趙嘏（唐）

高僧夜滴芙蓉漏，遠客窗含楊柳風。何處相逢話心地，月明身在磬聲中。
吳門夢故山
作者：趙嘏（唐）

心熟家山夢不迷，孤峰寒繞一條溪。秋窗覺後情無限，月墮館娃宮樹西。
別李譜
作者：趙嘏（唐）

尊前路映暮塵紅，池上琴橫醉席風。今日別君如別鶴，聲容長在楚弦中。
和杜侍郎題禪智寺南樓
作者：趙嘏（唐）

樓畔花枝拂檻紅，露天香動滿簾風。誰知野寺遺鈿處，盡在相如春思中。
發青山
作者：趙嘏（唐）

鳧鷖聲暖野塘春，鞍馬嘶風驛路塵。一宿青山又前去，古來難得是閒人。
入藍關
作者：趙嘏（唐）

微煙已辨秦中樹，遠夢更依江上臺。看落晚花還悵望，鯉魚時節入關來。
落第寄沈詢
作者：趙嘏（唐）

穿楊力盡獨無功，華髮相期一夜中。別到江頭舊吟處，為將雙淚問春風。
送韋中丞
作者：趙嘏（唐）

二年恩意是春輝，清淨胸襟似者希。泣盡楚人多少淚，滿船唯載酒西歸。
詠端正春樹
作者：趙嘏（唐）

一樹繁陰先著名，異花奇葉儼天成。馬嵬此去無多地，只合楊妃墓上生。
敘事獻同州侍禦三首
作者：趙嘏（唐）

青雲席中羅襪塵，白首江上吟詩人。登龍不及三千士，虛度膺門二十春。平生望斷雲層層，紫府杳是他人登。卻應歸訪溪邊寺，說向當時同社僧。尊前誰伴謝公遊，蓮嶽晴來翠滿樓。坐見一方金變化，獨吟紅藥對殘秋。
婺州宴上留別
作者：趙嘏（唐）

雙溪樓影向雲橫，歌舞高臺晚更清。獨自下樓騎瘦馬，搖鞭重入亂蟬聲。
別牛郎中門館
作者：趙嘏（唐）

整襟收淚別朱門，自料難酬顧念恩。招得片魂騎匹馬，西風斜日入秋原。
山中寄盧簡求
作者：趙嘏（唐）

竹西池上有花開，日日幽吟看又回。心憶郡中蕭記室，何時暫別醉鄉來。
寄梁佾兄弟
作者：趙嘏（唐）

桃李春多翠影重，竹樓當月夜無風。荀家兄弟來還去，獨倚欄幹花露中。
同州南亭陪劉侍郎送劉先輩
作者：趙嘏（唐）

處處雲隨晚望開，洞庭秋水管絃來。謝公待醉消離恨，莫惜臨川酒一杯。
贈館驛劉巡官
作者：趙嘏（唐）

雲別青山馬踏塵，負才難覓作閒人。莫言館驛無公事，詩酒能消一半春。
贈解頭賈嵩
作者：趙嘏（唐）

賈生名跡忽無倫，十月長安看盡春。顧我先鳴還自笑，空沾一第是何人。
題僧壁
作者：趙嘏（唐）

曉望疏林露滿巾，碧山秋寺屬閒人。溪頭盡日看紅葉，卻笑高僧衣有塵。
沙溪館
作者：趙嘏（唐）

翠濕衣襟山滿樓，竹間溪水繞床流。行人莫羨郵亭吏，生向此中今白頭。
李侍禦歸炭谷山居，同宿華嚴寺
作者：趙嘏（唐）

家在青山近玉京，日雲紅樹滿歸程。相逢一宿最高寺，半夜翠微泉落聲。
過噴玉泉
作者：趙嘏（唐）

平生半為山淹留，馬上欲去還回頭。兩京塵路一雙鬢，不見玉泉千萬秋。
漢陰庭樹
作者：趙嘏（唐）

掘溝引水澆蔬圃，插竹為籬護藥苗。楊柳如絲風易亂，梅花似雪日難消。
送王龜拾遺謝官後歸滻水山居
作者：趙嘏（唐）

水邊殘雪照亭臺，臺上風襟向雪開。還似當時姓丁鶴，羽毛成後一歸來。
宿長水主人
作者：趙嘏（唐）

白雲溪北叢巖東，樹石夜與潺湲通。行人一宿翠微月，二十五絃聲滿風。
寒食離白沙
作者：趙嘏（唐）

莫驚客路已經年，尚有青春一半妍。試上方坦望春野，萬條楊柳拂青天。
將發循州社日於所居館宴送
作者：趙嘏（唐）

浪花如雪疊江風，社過高秋萬恨中。明日便隨江燕去，依依俱是故巢空。
句
作者：趙嘏（唐）

浮雲悲晚翠，落日泣秋風。。語風雙燕立，嫋樹百勞飛。松島鶴歸書信絕，橘洲風起夢魂香。徒知六國隨斤斧，莫有群儒定是非。（題秦皇句，一千里色中秋月，十萬軍聲半夜潮。。梁王舊館已秋色，珠履少年輕繡衣。
鞠歌行
作者：李白（唐）

麗莫似漢宮妃，謙莫似黃家女。黃女持謙齒發高，君不見蔡澤嵌枯詭怪之形狀，大言直取秦丞相。又不見田千秋才智不出人，一朝富貴如有神。二侯行事在方冊，泣麟老人終困厄。夜光抱恨良歎悲，
胡無人
作者：李白（唐）

十萬羽林兒，臨洮破郅支。殺添胡地骨，降足漢營旗。塞闊牛羊散，兵休帳幕移。空餘隴頭水，嗚咽向人悲。
月夜金陵懷古
作者：李白（唐）

蒼蒼金陵月，空懸帝王州。天文列宿在，霸業大江流。綠水絕馳道，青松摧古丘。臺傾鳷鵲觀，宮沒鳳凰樓。別殿悲清暑，芳園罷樂遊。一聞歌玉樹，蕭瑟後庭秋。
冬日歸舊山
作者：李白（唐）

未洗染塵纓，歸來芳草平。一條藤徑綠，萬點雪峰晴。地冷葉先盡，穀寒雲不行。嫩篁侵舍密，古樹倒江橫。白犬離村吠，蒼苔壁上生。穿廚孤雉過，臨屋舊猿鳴。木落禽巢在，籬疏獸路成。拂床蒼鼠走，倒篋素魚驚。洗硯修良策，敲松擬素貞。此時重一去，去合到三清。
望夫石
作者：李白（唐）

彷彿古容儀，含愁帶曙輝。露如今日淚，苔似昔年衣。有恨同湘女，無言類楚妃。寂然芳靄內，猶若待夫歸。
對雨
作者：李白（唐）

捲簾聊舉目，露濕草綿芊。古岫藏雲毳，空庭織碎煙。水紋愁不起，風線重難牽。盡日扶犁叟，往來江樹前。
曉晴
作者：李白（唐）

野涼疏雨歇，春色遍萋萋。魚躍青池滿，鶯吟綠樹低。野花妝面濕，山草紐斜齊。零落殘雲片，風吹掛竹溪。
初月
作者：李白（唐）

玉蟾離海上，白露濕花時。雲畔風生爪，沙頭水浸眉。樂哉弦管客，愁殺戰徵兒。因絕西園賞，臨風一詠詩。
雨後望月
作者：李白（唐）

四郊陰靄散，開戶半蟾生。萬裡舒霜合，一條江練橫。出時山眼白，高後海心明。為惜如團扇，長吟到五更。
賦得鶴，送史司馬赴崔相公幕
作者：李白（唐）

崢嶸丞相府，清切鳳凰池。羨爾瑤臺鶴，高棲瓊樹枝。歸飛晴日好，吟弄惠風吹。正有乘軒樂，初當學舞時。珍禽在羅網，微命若遊絲。願託週週羽，相銜漢水湄。
送客歸吳
作者：李白（唐）

江村秋雨歇，酒盡一帆飛。路曆波濤去，家惟坐臥歸。島花開灼灼，汀柳細依依。別後無餘事，還應掃釣磯。
送友生遊峽中
作者：李白（唐）

風靜楊柳垂，看花又別離。幾年同在此，今日各驅馳。峽裡聞猿叫，山頭見月時。殷勤一杯酒，珍重歲寒姿。
送袁明府任長沙
作者：李白（唐）

別離楊柳青，樽酒表丹誠。古道攜琴去，深山見峽迎。暖風花繞樹，秋雨草沿城。自此長江內，無因夜犬驚。
鄒衍穀
作者：李白（唐）

燕穀無暖氣，窮巖閉嚴陰。鄒子一吹律，能迴天地心。
《雜言用投丹陽知己兼奉宣慰判官
作者：李白（唐）

客從昆侖來，遺我雙玉璞。雲是古之得道者西王母食之餘，如今雖在卞和手，□□正憔悴，了了知之亦何益。恭聞士有調相如，始從鎬京還，複欲鎬京去。能上秦王殿，無棄捐，服之與君俱神仙。
觀魚潭
作者：李白（唐）

觀魚碧潭上，木落潭水清。日暮紫鱗躍，圓波處處生。涼煙浮竹盡，秋月照沙明。何必滄浪去，茲焉可濯纓。
自廣平乘醉走馬六十裡至邯鄲，登城樓覽古書懷
作者：李白（唐）

醉騎白花馬，西走邯鄲城。揚鞭動柳色，寫鞚春風生。入郭登高樓，山川與雲平。深宮翳綠草，萬事傷人情。相如章華巔，猛氣折秦嬴。兩虎不可鬥，廉公終負荊。提攜袴中兒，杵臼及程嬰。立孤就白刃，必死耀丹誠。平原三千客，談笑盡豪英。毛君能穎脫，二國且同盟。皆為黃泉土，使我涕縱橫。磊磊石子岡，蕭蕭白楊聲。諸賢沒此地，碑版有殘銘。太古共今時，由來互哀榮。傷哉何足道，感激仰空名。趙俗愛長劍，文儒少逢迎。閑從博陵遊，暢飲雪朝酲。歌酣易水動，鼓震叢臺傾。日落把燭歸，淩晨向燕京。方陳五餌策，一使胡塵清。
宣州長史弟昭贈餘琴溪中雙舞鶴詩以見志
作者：李白（唐）

令弟佐宣城，贈餘琴溪鶴。謂言天涯雪，忽向窗前落。白玉為毛衣，黃金不肯博。背風振六翮，對舞臨山閣。顧我如有情，長鳴似相托。何當駕此物，與爾騰寥廓。
題舒州司空山瀑布
作者：李白（唐）

斷崖如削瓜，嵐光破崖綠。天河從中來，白雲漲川穀。玉案赤文字，世眼不可讀。攝身淩青霄，松風拂我足。
金陵新亭
作者：李白（唐）

金陵風景好，豪士集新亭。舉目山河異，偏傷周顗情。四坐楚囚悲，不憂社稷傾。王公何慷慨，千載仰雄名。
《上清寶鼎詩
作者：李白（唐）

我居清空表，君處紅埃中。仙人持玉尺，廢君多少才。玉尺不可盡，君才無時休。咽服十二環，奄有仙人房。暮騎紫麟去，海氣侵肌涼。贈我累累珠，靡靡明月光。
《題許宣平庵壁
作者：李白（唐）

我吟傳舍詠，來訪真人居。煙嶺迷高跡，雲林隔太虛。窺庭但蕭瑟，倚杖空躊躇。應化遼天鶴，歸當千歲餘。
《戲贈杜甫
作者：李白（唐）

飯顆山頭逢杜甫，頂戴笠子日卓午。借問別來太瘦生，總為從前作詩苦。
春感詩
作者：李白（唐）

茫茫南與北，道直事難諧。榆莢錢生樹，楊花玉糝街。塵縈遊子面，蝶弄美人釵。卻憶青山上，雲門掩竹齋。
白微時募縣小吏入令臥內嘗驅牛經堂下令妻怒將加詰責白亟以詩謝雲
作者：李白（唐）

素面倚欄鉤，嬌聲出外頭。若非是織女，何得問牽牛。
句
作者：李白（唐）

焰隨紅日去，煙逐暮雲飛。綠鬢隨波散，紅顏逐浪無。因何逢伍相，應是想秋胡。舉袖露條脫，招我飯胡麻。
銅雀妓
作者：劉商（唐）

魏主矜蛾眉，美人美於玉。高臺無晝夜，歌舞竟未足。盛色如轉圜，夕陽落深谷。仍令身歿後，尚縱平生欲。紅粉淚縱橫，調弦向空屋。舉頭君不在，惟見西陵木。玉輦豈再來，嬌鬟為誰綠。那堪秋風裡，更舞陽春曲。曲罷情不勝，憑闌向西哭。臺邊生野草，來去罥羅縠。況複陵寢間，雙雙見麋鹿。
哭韓淮端公兼上崔中丞
作者：劉商（唐）

堅貞與和璧，利用歸幹將。金玉徒自寶，高賢無比方。挺生巖松姿，孤直淩雪霜。亭亭結清陰，不競桃李芳。讀書哂霸業，翊贊思皇王。千載有疑議，一言能否臧。儒風久淪弊，顏閔壽不長。邦國豈殄瘁，斯人今又亡。別離長春草，存沒隔楚鄉。聞問尚書慟，淚凝向日黃。奄忽薤露晞，杳冥泉夜長。賢愚自修短，天色空蒼蒼。銘旌斂歸魂，荊棘生路傍。門柳日蕭索，繐帷掩空堂。燈孤晦處明，高節歿後彰。芳蘭已灰燼，幕府留餘香。常愛獨坐尊，繡衣如雁行。至今虛左位，言發淚沾裳。
秋夜聽嚴紳巴童唱竹枝歌
作者：劉商（唐）

巴人遠從荊山客，回首荊山楚雲隔。思歸夜唱竹枝歌，身騎吳牛不畏虎，手提蓑笠欺風雨。猿啼日暮江岸邊，鴻雁南飛報鄰伍，在家歡樂辭家苦。天晴露白鐘漏遲，
烏夜啼
作者：劉商（唐）

繞樹啞啞驚複棲，含煙碧樹高枝齊。月明露濕枝亦滑，月中有桂樹，日中有伴侶。何不上天去，一聲啼到曙。
隨陽雁歌送兄南遊
作者：劉商（唐）

塞鴻聲聲飛不住，終日南征向何處。大漠窮陰多冱寒，寒飛萬裡胡天雪。夜度千門漢家月。去住應多兩地情，
賦得射雉歌送楊協律表弟赴婚期
作者：劉商（唐）

昔日才高容貌古，相敬如賓不相睹。手奉蘋蘩喜盛門，結束車輿強遊往，和風霽日東皋上。鸞鳳參差陌上行，六藝從師得機要，百發穿楊含絕妙。白羽風馳碎錦毛，聽調琴弄能和室，更解彎弧足自防。秋深為爾持圓扇，
泛舒城南溪賦得沙鶴歌奉餞張侍御赴河南元博士赴揚州拜覲僕射
作者：劉商（唐）

終日閭閻逐群雞，喜逢野鶴臨清溪。綠苔春水水中影，紫頂昂藏肯狎人，一聲嘹亮沖天闕。素質翩翩帶落暉，皇華地仙如鶴馭，乘駕飄飄留不住。延望乘虛入紫霞，
姑蘇懷古送秀才下第歸江南
作者：劉商（唐）

姑蘇臺枕吳江水，層級鱗差向天倚。秋高露白萬林空，臺前夾月吹玉鸞，臺上迎涼撼金翠。銀河倒瀉君王醉，伍員結舌長噓嚱，忠諫無因到君耳。城烏啼盡海霞銷，會稽勾踐擁長矛，萬馬鳴蹄掃空壘。瓦解冰銷真可恥，君懷逸氣還東吳，吟狂日日遊姑蘇。興來下筆到奇景，海潮秋打羅剎石，月魄夜當彭蠡湖。有時凝思家虛無，君聲日下聞來久，清贍何人敢敵手。我逃名跡遁西林，
金井歌
作者：劉商（唐）

文明化洽天地清，和氣氤氳孕至靈。瑞雪不散抱層嶺，虞衡相賀為禎祥，畏人採攫持殳戕。羊馳馬走塵滿道，山澤藏金與萬人，宣言郡邑無專利。閭閻少長競奔湊，
柳條歌送客
作者：劉商（唐）

露井夭桃春未到，遲日猶寒柳開早。高枝低枝飛鸝黃，毿毿拂人行不進，依依送君無遠近。青春去住隨柳條，
胡笳十八拍：第一拍
作者：劉商（唐）

漢室將衰兮四夷不賓，動干戈兮徵戰頻。哀哀父母生育我，見離亂兮當此辰。紗窗對鏡未經事，忽將薄命委鋒鏑，可惜紅顏隨虜塵。
胡笳十八拍：第二拍
作者：劉商（唐）

馬上將餘向絕域，厭生求死死不得。戎羯腥羶豈是人，萬裡重陰鳥不飛，寒沙莽莽無南北。
胡笳十八拍：第三拍
作者：劉商（唐）

如羈囚兮在縲絏，憂慮萬端無處說。使餘刀兮剪餘發，早被蛾眉累此身，空悲弱質柔如水。
胡笳十八拍：第四拍
作者：劉商（唐）

山川路長誰記得，何處天涯是鄉國。自從驚怖少精神，漫漫胡天叫不聞，明明漢月應相識。
胡笳十八拍：第五拍
作者：劉商（唐）

水頭宿兮草頭坐，風吹漢地衣裳破。羊脂沐發長不梳，氈帳時移無定居，日月長兮不可過。
胡笳十八拍：第六拍
作者：劉商（唐）

怪得春光不來久，胡中風土無花柳。天翻地覆誰得知，是非取與在指撝，言語傳情不如手。
胡笳十八拍：第七拍
作者：劉商（唐）

男兒婦人帶弓箭，塞馬蕃羊臥霜霰。寸步東西豈自由，竟夕無雲月上天，故鄉應得重相見。
胡笳十八拍：第八拍
作者：劉商（唐）

憶昔私家恣嬌小，遠取珍禽學馴擾。如今淪棄念故鄉，旦夕思歸不得歸，愁心想似籠中鳥。
胡笳十八拍：第九拍
作者：劉商（唐）

當日蘇武單於問，道是賓鴻解傳信。學他刺血寫得書，遂令邊雁轉怕人，絕域何由達方寸。
胡笳十八拍：第十拍
作者：劉商（唐）

恨淩辱兮惡腥羶，憎胡地兮怨胡天。生得胡兒欲棄捐，朝朝暮暮在眼前，腹生手養甯不憐。
胡笳十八拍：第十一拍
作者：劉商（唐）

日來月往相催遷，迢迢星歲欲周天。無冬無夏臥霜霰，幾回鴻雁來又去，腸斷蟾蜍虧複圓。
胡笳十八拍：第十二拍
作者：劉商（唐）

破瓶落井空永沈，故鄉望斷無歸心。寧知遠使問姓名，如今果是夢中事，喜過悲來情不任。
胡笳十八拍：第十三拍
作者：劉商（唐）

童稚牽衣雙在側，將來不可留又憶。還鄉惜別兩難分，淚痕滿面對殘陽，終日依依向南北。
胡笳十八拍：第十四拍
作者：劉商（唐）

莫以胡兒可羞恥，恩情亦各言其子。手中十指有長短，南風萬裡吹我心，心亦隨風度遼水。
胡笳十八拍：第十五拍
作者：劉商（唐）

歎息襟懷無定分，當時怨來歸又恨。不知愁怨情若何，不緣生得天屬親，豈向仇讎結恩信。
胡笳十八拍：第十六拍
作者：劉商（唐）

去時只覺天蒼蒼，歸日始知胡地長。重陰白日落何處，征途未盡馬蹄盡，不見行人邊草黃。
胡笳十八拍：第十七拍
作者：劉商（唐）

行盡胡天千萬裡，唯見黃沙白雲起。馬饑跑雪銜草根，努力前程是帝鄉，生前免向胡中死。
胡笳十八拍：第十八拍
作者：劉商（唐）

歸來故鄉見親族，田園半蕪春草綠。明燭重燃煨燼灰，出入關山十二年，哀情盡在胡笳曲。
雜言同豆盧郎中郭南七裡橋哀悼姚倉曹
作者：劉商（唐）

橋邊足離別，終日為悲辛。登橋因歎逝，卻羨別離人。橋下東流水，芳樹櫻桃蕊。流水與潮回，花落明年開。可憐三語掾，長作九泉灰。宿昔歡遊在何處，
春日臥病
作者：劉商（唐）

楚客經年病，孤舟人事稀。晚晴江柳變，春暮塞鴻歸。今日方知命，前身自覺非。不能憂歲計，無限故山薇。
題禪居廢寺
作者：劉商（唐）

凋殘精舍在，連步訪緇衣。古殿門空掩，楊花雪亂飛。鶴巢松影薄，僧少磬聲稀。青眼能留客，疏鐘逼夜歸。
題山寺
作者：劉商（唐）

扁舟水淼淼，曲岸複長塘。古寺春山上，登樓憶故鄉。雲煙橫極浦，花木擁迴廊。更有思歸意，晴明陟上方。
題楊侍郎新亭
作者：劉商（唐）

毗陵過柱史，簡易在茅茨。芳草如花種，修篁帶筍移。徑幽人未賞，簷靜燕初窺。野客憐霜壁，青松畫一枝。
同徐城季明府遊重光寺題晃師壁
作者：劉商（唐）

野寺僧房遠，陶潛引客來。鳥喧殘果落，蘭敗幾花開。真性知無住，微言慾望回。竹風清磬晚，歸策步蒼苔。
送林袞侍禦東陽秩滿赴上都
作者：劉商（唐）

幾年烏府內，何處逐鳧歸。關吏迷驄馬，銅章累繡衣。野亭山草綠，客路柳花飛。況複長安遠，音書從此稀。
送人之江東
作者：劉商（唐）

含香仍佩玉，宜入鏡中行。盡室隨乘興，扁舟不計程。渡江霖雨霽，對月夜潮生。莫慮當炎暑，稽山水木清。
送李元規昆季赴舉
作者：劉商（唐）

見誦甘泉賦，心期折桂歸。鳳雛皆五色，鴻漸又雙飛。別思看衰柳，秋風動客衣。明朝問禮處，暫覺雁行稀。
送楊閑侍禦拜命赴上都
作者：劉商（唐）

賀客移星使，絲綸出紫微。手中霜作簡，身上繡為衣。驄馬朝天疾，臺烏向日飛。親朋皆避路，不是送人稀。
賦得月下聞蛩送別
作者：劉商（唐）

物候改秋節，炎涼此夕分。暗蟲聲遍草，明月夜無雲。清迥簷外見，淒其籬下聞。感時兼惜別，羈思自紛紛。
重陽日寄上饒李明府
作者：劉商（唐）

重陽秋雁未銜蘆，始覺他鄉節候殊。旅館但知聞蟋蟀，來歲公田多種黍，莫教黃菊笑楊朱。
同諸子哭張元易
作者：劉商（唐）

盛德高名總是空，神明福善大朦朧。遊魂永永無歸日，伯道共悲無後嗣，孀妻老母斷根蓬。
合肥至日愁中寄鄭明府
作者：劉商（唐）

失計為卑吏，三年滯楚鄉。不能隨世俗，應是昧行藏。白璧空無玷，黃沙只自傷。暮天鄉思亂，曉鏡鬢毛蒼。灰管移新律，窮陰變一陽。歲時人共換，幽憤日先長。拙宦慚知己，無媒悔自強。迍邅羞薄命，恩惠費餘光。眾口誠難稱，長川卻易防。魚竿今尚在，行此掉滄浪。
送廬州賈使君拜命
作者：劉商（唐）

考績朝稱貴，時清武用文。二天移外府，三命佐元勳。佩玉兼高位，摐金閱上軍。威容冠是鐵，圖畫閣名芸。人詠甘棠茂，童謠竹馬群。懸旌風肅肅，臥轍淚紛紛。特達恩難報，升沈路易分。侯嬴不得從，心逐信陵君。
奉和聖制登驪山矚眺應制
作者：張說（唐）

寒山上半空，臨眺盡寰中。是日巡遊處，晴光遠近同。川明分渭水，樹暗辨新豐。巖壑清音暮，天歌起大風。
奉和聖制幸白鹿觀應制
作者：張說（唐）

洞府寒山曲，天遊日旰回。披雲看石鏡，拂雪上金臺。竹徑龍驂下，松庭鶴轡來。雙童還獻藥，五色耀仙材。
奉和聖制送金城公主適西蕃應制
作者：張說（唐）

青海和親日，潢星出降時。戎王子婿寵，漢國舅家慈。春野開離宴，雲天起別詞。空彈馬上曲，詎減鳳樓思。
奉和同皇太子過慈恩寺應制二首
作者：張說（唐）

翼翼宸恩永，煌煌福地開。離光升寶殿，震氣繞香臺。上界幡花合，中天伎樂來。願君無量壽，仙樂屢徘徊。朗朗神居峻，軒軒瑞象威。聖君成願果，太子拂天衣。至樂三靈會，深仁四皓歸。還聞渦水曲，更繞白雲飛。
侍宴武三思山第應制賦得風字
作者：張說（唐）

梁王池館好，曉日鳳樓通。竹町羅千衛，蘭筵降兩宮。清歌芳樹下，妙舞落花中。臣覺筵中聽，還如大國風。
奉和聖制過甯王宅應制
作者：張說（唐）

進酒忘憂觀，簫韶喜降臨。帝堯敦族禮，王季友兄心。竹院龍鳴笛，梧宮鳳繞林。大風將小雅，一字盡千金。
奉和聖制同玉真公主過大哥山池題石壁應制
作者：張說（唐）

綠竹初成苑，丹砂欲化金。乘龍與驂鳳，歌吹滿山林。爽氣凝情迥，寒光映浦深。忘憂題此觀，為樂賞同心。
奉和聖制賜王公千秋鏡應制
作者：張說（唐）

寶鏡頒神節，凝規寫聖情。千秋題作字，長壽帶為名。月向天邊下，花從日裡生。不承懸象意，誰辨照心明。
奉和聖制經鄒魯祭孔子應制
作者：張說（唐）

孔聖家鄒魯，儒風藹典墳。龍驂回舊宅，鳳德詠餘芬。入室神如在，升堂樂似聞。懸知一王法，今日待明君。
侍宴蘘荷亭應制
作者：張說（唐）

回鑾青嶽觀，帳殿紫煙峰。仙路迎三鳥，雲衢駐兩龍。園林看化塔，壇墠識餘封。山外聞簫管，還如天上逢。
侍宴滻水賦得濃字
作者：張說（唐）

千行發禦柳，一葉下仙筇。青浦宸遊至，朱城佳氣濃。雲霞交暮色，草樹喜春容。藹藹天旗轉，清笳入九重。
奉和聖制同劉晃喜雨應制
作者：張說（唐）

青氣含春雨，知從岱嶽來。行雲避師出，灑雨待車回。厭浥塵清道，空濛柳映臺。最宜三五夜，晴月九重開。
奉和聖制觀拔河俗戲應制
作者：張說（唐）

今歲好拖鉤，橫街敞禦樓。長繩系日住，貫索挽河流。鬥力頻催鼓，爭都更上籌。春來百種戲，天意在宜秋。
奉和聖制途次陝州應制
作者：張說（唐）

周召嘗分陝，詩書空複傳。何如萬乘眷，追賞二南篇。郡帶洪河側，宮臨大道邊。洛城將日近，佳氣滿山川。
奉和聖制野次喜雪應制
作者：張說（唐）

寒更玉漏催，曉色御前開。泱漭雲陰積，氤氳風雪回。山知銀作甕，宮見璧成臺。欲驗豐年象，飄搖仙藻來。
奉和聖制溫泉言志應制
作者：張說（唐）

溫谷媚新豐，驪山橫半空。湯池燻水殿，翠木暖煙宮。起疾逾仙藥，無私合聖功。始知堯舜德，心與萬人同。
皇帝降誕日集賢殿賜宴
作者：張說（唐）

仲秋金帝起，五日土行昭。瑞表壬寅露，光傳甲子宵。陰風吹大澤，夢日照昌朝。不獨華封老，千年喜祝堯。
晦日詔宴永穆公主亭子賦得流字
作者：張說（唐）

堂邑山林美，朝恩晦日遊。園亭含淑氣，竹樹繞春流。舞席千花妓，歌船五彩樓。群歡與王澤，歲歲滿皇州。
恩制賜食於麗正殿書院宴賦得林字
作者：張說（唐）

東壁圖書府，西園翰墨林。誦詩聞國政，講易見天心。位竊和羹重，恩叨醉酒深。緩歌春興曲，情竭為知音。
羽林恩召觀禦書王太尉碑
作者：張說（唐）

隴首名公石，來承聖劄歸。魚龍生意態，鉤劍動鋩輝。字得神明保，詞慚少女徽。誰家羽林將，又逐鳳書飛。
東都酺宴四首
作者：張說（唐）

重華升寶曆，軒帝眇閒居。政成天子孝，俗返上皇初。忘味因觀樂，歡心寄合酺。自憐疲馬意，戀戀主恩餘。朱城塵曀滅，翠幕景情開。震震靈鼉起，翔翔舞鳳來。雕盤裝草樹，綺乘結樓臺。共喜光華日，酣歌捧玉杯。曉月調金闕，朝暾對玉盤。爭馳群鳥散，鬥伎百花團。遇聖人知幸，承恩物自歡。洛橋將舉燭，醉舞拂歸鞍。愷宴惟今席，餘歡殊未窮。入雲歌嫋嫋，向日伎叢叢。駛管催酣興，留關待曲終。長安若為樂，應與萬方同。
道家四首奉敕撰
作者：張說（唐）

金壇啟曙闈，真氣肅微微。落月銜仙竇，初霞拂羽衣。香隨龍節下，雲逐鳳簫飛。暫住蓬萊戲，千年始一歸。窈窕流精觀，深沉紫翠庭。金奩調上藥，寶案讀仙經。作賦看神雨，乘槎辨客星。只應謝人俗，輕舉託雲輧。金爐承道訣，玉牒啟玄機。雲逐笙歌度，星流宮殿飛。乘風嬉浩蕩，窺月弄光輝。唯有三山鶴，應同千載歸。道記開中籙，真官表上清。焚香三鳥至，煉藥九仙成。天上靈書下，空中妙伎迎。迎來出煙霧，渺渺戲蓬瀛。
鳳樓尋勝地
作者：張說（唐）

西掖持醇酒，東山就白雲。開軒綠池映，命席紫蘭芬。舞度花為伴，鶯來管作群。太平多樂事，春物共氛氳。
幽州夜飲
作者：張說（唐）

涼風吹夜雨，蕭瑟動寒林。正有高堂宴，能忘遲暮心。軍中宜劍舞，塞上重笳音。不作邊城將，誰知恩遇深。
崔禮部園亭得深字
作者：張說（唐）

窈窕留清館，虛徐步晚陰。水連伊闕近，樹接夏陽深。柳蔓憐垂拂，藤梢愛上尋。訝君軒蓋侶，非複俗人心。
送鄭大夫惟忠從公主入蕃
作者：張說（唐）

鳳吹遙將斷，龍旗送欲還。傾都邀節使，傳酌緩離顏。春磧沙連海，秋城月對關。和戎因賞魏，定遠莫辭班。
送崔二長史日知赴潞州
作者：張說（唐）

東山懷臥理，南省悵悲翁。共見前途促，何知後會同。莫輕一筵宴，明日半成空。況爾新離闕，思歸迷夢中。
同賀八送兗公赴荊州
作者：張說（唐）

疇昔同聲友，騫飛出鳳池。風雲一蕩薄，日月屢參差。此別黃葉下，前期安可知。誰憐楚南樹，不為歲寒移。
餞唐州高使君
作者：張說（唐）

常時好閑獨，朋舊少相過。及爾宣風去，方嗟別日多。淮流春晼晚，江海路蹉跎。百歲屢分散，歡言複幾何。
送王晙自羽林赴永昌令
作者：張說（唐）

將星移北洛，神雨避東京。為負剛腸譽，還追強項名。白雲向伊闕，黃葉散昆明。多謝絃歌宰，稀聞桴鼓聲。
同王僕射山亭餞岑廣武羲得言字
作者：張說（唐）

聞道長岑令，奮翼宰旅門。長安東陌上，送客滿朱軒。琴爵留佳境，山池借好園。茲遊恨不見，別尾碼離言。
送任禦史江南發糧以賑河北百姓
作者：張說（唐）

河朔人無歲，荊南義廩開。將興泛舟役，必仗濟川才。夜月臨江浦，春雲曆楚臺。調饑坐相望，繡服幾時回。
送王尚一嚴嶷二侍禦赴司馬都督軍
作者：張說（唐）

漢掖通沙塞，邊兵護草腓。將行司馬令，助以鐵冠威。白露鷹初下，黃塵騎欲飛。明年春酒熟，留酌二星歸。
送李問政河北簡兵
作者：張說（唐）

鬥酒貽朋愛，躊躕出禦溝。依然四牡別，更想八龍遊。密親仕燕冀，連年邇寇讎。因君閱河朔，垂淚語幽州。
送薛植入京
作者：張說（唐）

青組言從史，鴻都忽見求。款言人向老，飲別歲方秋。彷彿長安陌，平生是舊遊。何時複相遇，宛在水中流。
相州前池別許鄭二判官景先神力
作者：張說（唐）

數步圓塘水，雙鴻戢羽儀。一飛喬木上，一返故林垂。澹泊含秋景，虛明抱夜規。無因留絕翰，雲海意差池。
嶽州宴別潭州王熊二首
作者：張說（唐）

絲管清且哀，一曲傾一杯。氣將然諾重，心向友朋開。古木無生意，寒雲若死灰。贈君芳杜草，為植建章臺。縉雲連省閣，溝水遽西東。然諾心猶在，榮華歲不同。孤城臨楚塞，遠樹入秦宮。誰念三千里，江潭一老翁。
廣州蕭都督入朝過嶽州宴餞得冬字
作者：張說（唐）

孤城抱大江，節使往朝宗。果是臺中舊，依然水上逢。京華遙比日，疲老颯如冬。竊羨能言鳥，銜恩向九重。
嶽州別姚司馬紹之制許歸侍
作者：張說（唐）

和玉悲無已，長沙宦不成。天從扇枕願，人遂倚門情。方外懷司馬，江東憶步兵。問君棲泊處，空嶺夜猿驚。
送嶽州李十從軍桂州
作者：張說（唐）

送客之江上，其人美且才。風波萬裡闊，故舊十年來。劍拔蛟隨斷，弓張鳥自摧。陽橋書落落，驛馬定先回。
嶽州別趙國公王十一琚入朝
作者：張說（唐）

昔濫貂蟬長，同承雨露霏。今參魚鱉守，望美洞庭歸。浦樹懸秋影，江雲燒落輝。離魂似征帆，恆往帝鄉飛。
嶽州別子均
作者：張說（唐）

離筵非燕喜，別酒正銷魂。念汝猶童孺，嗟予隔遠藩。津亭拔心草，江路斷腸猿。他日將何見，愁來獨倚門。
端州別高六戩
作者：張說（唐）

異壤同羈竄，途中喜共過。愁多時舉酒，勞罷或長歌。南海風潮壯，西江瘴癘多。於焉複分手，此別傷如何。
南中別蔣五岑向青州
作者：張說（唐）

老親依北海，賤子棄南荒。有淚皆成血，無聲不斷腸。此中逢故友，彼地送還鄉。願作楓林葉，隨君度洛陽。
南中別陳七李十
作者：張說（唐）

二年共遊處，一旦各西東。請君聊駐馬，看我轉徵蓬。畫鷁愁南海，離駒思北風。何時似春雁，雙入上林中。
南中別王陵成崇
作者：張說（唐）

握手與君別，歧路贈一言。曹卿禮公子，楚媼饋王孫。倏爾生六翮，翻飛戾九門。常懷客鳥意，會答主人恩。
嶺南送使
作者：張說（唐）

秋雁逢春返，流人何日歸。將餘去國淚，灑子入鄉衣。饑狖啼相聚，愁猿喘更飛。南中不可問，書此示京畿。
幽州別陰長河行先
作者：張說（唐）

惠好交情重，辛勤世事多。荊南久為別，薊北遠來過。寄目雲中鳥，留歡酒上歌。影移春複間，遲暮兩如何。
和朱使欣道峽似巫山之作
作者：張說（唐）

江如曉天淨，石似暮霞張。征帆一流覽，宛若巫山陽。楚客思歸路，秦人謫異鄉。猿鳴孤月夜，再使淚沾裳。
和朱使欣二首
作者：張說（唐）

南土多為寇，西江盡畏途。山行阻篁竹，水宿礙萑蒲。使越才應有，徵蠻力豈無。空傳人贈劍，不見虎銜珠。江勢連山遠，天涯此夜愁。霜空極天靜，寒月帶江流。思起南征棹，文高北望樓。自憐如墜葉，泛泛侶仙舟。
過庾信宅
作者：張說（唐）

蘭成追宋玉，舊宅偶詞人。筆湧江山氣，文驕雲雨神。包胥非救楚，隨會反留秦。獨有東陽守，來嗟古樹春。
盧巴驛聞張禦史張判官欲到不得待留贈之
作者：張說（唐）

旅竄南方遠，傳聞北使來。舊庭知玉樹，合浦識珠胎。白髮因愁改，丹心託夢回。皇恩若再造，為憶不然灰。
南中贈高六戩
作者：張說（唐）

北極辭明代，南溟宅放臣。丹誠由義盡，白髮帶愁新。鳥墜炎洲氣，花飛洛水春。平生歌舞席，誰憶不歸人。
嶽州山城
作者：張說（唐）

山城豐日暇，閉戶見天心。東曠迎朝色，西樓引夕陰。書觀千載近，學靜二毛深。忽有南風至，吹君堂上琴。
和尹懋秋夜遊灉湖
作者：張說（唐）

灉湖佳可遊，既近複能幽。林裡棲精舍，山間轉去舟。雁飛江月冷，猿嘯野風秋。不是迷鄉客，尋奇處處留。
與趙冬曦尹懋子均登南樓
作者：張說（唐）

危樓瀉洞湖，積水照城隅。命駕邀漁火，通家引鳳雛。山晴紅蕊匝，洲曉綠苗鋪。舉目思鄉縣，春光定不殊。
遊灉湖上寺
作者：張說（唐）

湖上奇峰積，山中芳樹春。何知絕世境，來遇賞心人。清舊巖前樂，呦嚶鳥獸馴。靜言觀聽裡，萬法自成輪。
晦日
作者：張說（唐）

晦日嫌春淺，江浦看湔衣。道傍花欲合，枝上鳥猶稀。共憶浮橋晚，無人不醉歸。寄書題此日，雁過洛陽飛。
湘州九日城北亭子
作者：張說（唐）

西楚茱萸節，南淮戲馬臺。甯知沅水上，複有菊花杯。亭帳憑高出，親朋自遠來。短歌將急景，同使興情催。
翻著葛巾呈趙尹
作者：張說（唐）

昔日接z5倒，今我葛巾翻。宿酒何時醒，形骸不復存。忽聞有嘉客，躧步出閑門。桃花春徑滿，誤識武陵源。
戲題草樹
作者：張說（唐）

忽驚石榴樹，遠出渡江來。戲問芭蕉葉，何愁心不開。微霜拂宮桂，淒吹掃庭槐。榮盛更如此，慚君獨見哀。
嶽州贈廣平公宋大夫
作者：張說（唐）

亞相本時英，歸來複國楨。朝推長孺直，野慕隱之清。傳節還閩嶂，皇華入漢京。甯思江上老，歲晏獨無成。
和魏僕射還鄉
作者：張說（唐）

富貴還鄉國，光華滿舊林。秋風樹不靜，君子歎何深。故老空懸劍，鄰交日散金。眾芳搖落盡，獨有歲寒心。
和張監觀赦
作者：張說（唐）

日禦臨雙闕，天街儼百神。雷茲作解氣，歲複建寅春。喜候開星驛，歡聲發市人。金環能作賦，來入管絃聲。
寄天臺司馬道士
作者：張說（唐）

世上求真客，天臺去不還。傳聞有仙要，夢寐在茲山。朱闕青霞斷，瑤堂紫月閑。何時枉飛鶴，笙吹接人間。
下江南向夔州
作者：張說（唐）

天明江霧歇，洲浦棹歌來。綠水逶迤去，青山相向開。城臨蜀帝祀，雲接楚王臺。舊知巫山上，遊子共徘徊。
還至端州驛前與高六別處
作者：張說（唐）

舊館分江日，淒然望落暉。相逢傳旅食，臨別換征衣。昔記山川是，今傷人代非。往來皆此路，生死不同歸。
四月一日過江赴荊州
作者：張說（唐）

春色沅湘盡，三年客始回。夏雲隨北帆，同日過江來。水漫荊門出，山平郢路開。比肩羊叔子，千載豈無才。
湘州北亭
作者：張說（唐）

人務南亭少，風煙北院多。山花迷徑路，池水拂藤蘿。萍散魚時躍，林幽鳥任歌。悠然白雲意，乘興抱琴過。
荊州亭入朝
作者：張說（唐）

巫山雲雨峽，湘水洞庭波。九辨人猶擯，三秋雁始過。旃裘吳地盡，髫薦楚言多。不果朝宗願，其如江漢何。
嶽州守歲
作者：張說（唐）

除夜清樽滿，寒庭燎火多。舞衣連臂拂，醉坐合聲歌。至樂都忘我，冥心自委和。今年只如此，來歲知如何。
詠塵
作者：張說（唐）

仙浦生羅襪，神京染素衣。裨山期益峻，照日幸增輝。夕伴龍媒合，朝遊鳳輦歸。獨憐範甑下，思繞畫梁飛。
闕題
作者：張說（唐）

婚禮知無賀，承家歎有輝。親迎驥子躍，吉兆鳳雛飛。溫席開華扇，梁門換褧衣。遙思桃李日，應賦採蘋歸。
深渡驛
作者：張說（唐）

旅泊青山夜，荒庭白露秋。洞房懸月影，高枕聽江流。猿響寒巖樹，螢飛古驛樓。他鄉對搖落，並覺起離憂。
惠文太子輓歌二首
作者：張說（唐）

碣館英靈在，瑤山美諡尊。剪桐悲曩戲，攻玉愴新恩。宮仗傳馳道，朝衣送國門。千秋谷門外，明月照西園。梁國深文雅，淮王愛道仙。帝歡同宴日，神奪上賓年。旒旐飛行樹，帷宮宿野煙。指言君愛弟，揮淚滿山川。
節義太子楊妃輓歌二首
作者：張說（唐）

西華三公族，東闈五可才。玉環初受慶，金玦反逢災。桂殿花空落，桐園月自開。朝雲將暮雨，長繞望思臺。昔日三朝路，逶迤四望車。繡腰長命綺，隱髻連枝花。今春戾園樹，索然無歲華。共傷千載後，惟號一王家。
韋譙公輓歌二首
作者：張說（唐）

五瑞分王國，雙珠映後家。文飛書上鳳，武結笥中蛇。出豫榮前馬，回鸞喪後車。袞衣將錫命，泉路有光華。國騁雙騏驥，庭儀兩鳳凰。將星連相位，玉樹伴金鄉。歌舞侯家豔，軒裘戚裡光。安知杜陵下，碑版已相望。
右丞相蘇公輓歌二首
作者：張說（唐）

王宰丹青化，春卿禮樂才。緇衣傳舊職，華袞贈新哀。路泣群官送，山嘶駟馬回。佳辰無白日，賓閣有青苔。門歌出野田，冠帶寢窮泉。萬事皆身外，平生尚目前。西垣紫泥綍，東嶽白雲篇。自惜同聲處，從今遂絕弦。
崔尚書輓詞
作者：張說（唐）

相宅隆坤寶，承家佔海封。庭中男執雁，門外女乘龍。鳴玉遊三省，摐金侍九重。一朝賓客散，留劍在青松。
右侍郎集賢院學士徐公輓詞二首
作者：張說（唐）

才美臨淄北，名高淮海東。羽儀三省遍，漁獵五車通。玉殿孤新榜，珠英落舊叢。徒懸一寶劍，何處訪徐公。歎息書林友，才華天下選。並賦三陽宮，集詩集賢殿。具物衣如在，咄嗟長不見。既哀薤露詞，豈忘平生眷。
崔司業輓歌二首
作者：張說（唐）

海岱英靈氣，膠庠禮樂資。風流滿天下，人物擅京師。疾起揚雄賦，魂遊謝客詩。從今好文主，遺恨不同時。象設存華館，威儀下墓田。鳳池傷舊草，麟史泣遺編。帷蓋墟煙沒，幹旌隴日懸。古來埋玉樹，流恨滿山川。
李工部輓歌三首
作者：張說（唐）

錦帳為郎日，金門待詔時。楊宮先上賦，柏殿幾連詩。瞬息琴歌斷，淒涼簫挽悲。那堪霸陵岸，回首望京師。宅兆西陵上，平生雅志從。城臨丹闕近，山望白雲重。會葬知元伯，看碑識蔡邕。無由接神理，揮涕向青松。常時好賓客，永日對絃歌。是日歸泉下，傷心無奈何。墓庭人已散，祭處鳥來過。碑石生苔蘚，榮名豈複多。
贈工部尚書馮公輓歌三首
作者：張說（唐）

忠鯁難為事，平生盡畏途。如弦心自直，秀木勢恆孤。詔葬南陵道，神遊北斗樞。貴門傳萬石，餘慶在雙珠。爵位題龍旐，威儀出鳳城。路傍人泣送，門外馬嘶迎。萬事非吾有，千悲是世情。昔焉稱夏日，今也諡冬卿。窅然長夜臺，舉世可哀哉。泉戶一朝閉，松風四面來。石碑填駁蘚，珠服聚塵埃。誰言遼東鶴，千年往復回。
徐高禦輓歌
作者：張說（唐）

蒲密遙千載，鳴琴始一追。公卿傳世範，仁義續靈基。不待南遊祿，何先北帝期。玉棺從此閉，金鼎代相欺。
奉和聖制春日幸望春宮應制
作者：張說（唐）

別館芳菲上苑東，飛花澹蕩禦筵紅。城臨渭水天河靜，春園既醉心和樂，共識皇恩造化同。
侍宴隆慶池應制
作者：張說（唐）

靈池月滿直城隈，黻帳天臨禦路開。東沼初陽疑吐出，願似金堤青草馥，長承瑤水白雲杯。
奉和聖制春日出苑應制
作者：張說（唐）

禁林豔裔發青陽，春望逍遙出畫堂。雨洗亭皋千畝綠，睿賞歡承天保定，遒文更睹日重光。
扈從溫泉宮獻詩
作者：張說（唐）

溫泉啟蟄氣氛氳，渭浦歸鴻日數群。騎仗聯聯環北極，不知遠夢華胥國，何如親奉帝堯君。
三月三日詔宴定昆池宮莊賦得筵字
作者：張說（唐）

鳳凰樓下對天泉，鸚鵡洲中匝管絃。舊識平陽佳麗地，不降玉人觀禊飲，誰令醉舞拂賓筵。
先天應令
作者：張說（唐）

三陽麗景早芳辰，四序嘉園物候新。梅花百般障行路，唯願聖主南山壽，何愁不賞萬年春。
舞馬千秋萬歲樂府詞三首
作者：張說（唐）

金天誕聖千秋節，玉醴還分萬壽觴。試聽紫騮歌樂府，歲歲相傳指樹日，翩翩來伴慶雲翔。聖皇至德與天齊，天馬來儀自海西。腕足徐行拜兩膝，更有銜杯終宴曲，垂頭掉尾醉如泥。遠聽明君愛逸才，玉鞭金翅引龍媒。不因茲白人間有，莫言闕下桃花舞，別有河中蘭葉開。
同趙侍禦巴陵早春作
作者：張說（唐）

江上春來早可觀，巧將春物妒餘寒。水苔共繞留烏石，意隨北雁雲飛去，直待南州蕙草殘。
灉湖山寺
作者：張說（唐）

空山寂曆道心生，虛穀迢遙野鳥聲。禪室從來塵外賞，若使巢由知此意，不將蘿薜易簪纓。
幽州新歲作
作者：張說（唐）

去歲荊南梅似雪，今年薊北雪如梅。共知人事何常定，遙遙西向長安日，願上南山壽一杯。
題杜賓客新豐裡幽居
作者：蔣防（唐）

退跡依三徑，辭榮繼二疏。聖情容解印，帝裡許懸車。已去龍樓籍，猶分禦廩儲。風泉輸耳目，松竹助玄虛。調護心常在，山林意有餘。應嗤紫芝客，遠就白雲居。
望禁苑祥光
作者：蔣防（唐）

嘉瑞生天色，蔥蘢幾效祥。樹搖三殿側，日映九城傍。仙霧今同色，卿雲未可章。拱汾疑鼎氣，臨渭比螢光。豈並春風舊，俄同聖壽長。微臣時一望，短羽欲翱翔。
冬至日祥風應候
作者：蔣防（唐）

節逢清景空，氣佔二儀中。獨喜登高日，先知應候風。瑞呈光舜化，慶表盛堯聰。況與承時葉，還將入律同。微微萬井逼，習習九門通。繞殿爐煙起，殷勤報歲功。
春風扇微和
作者：蔣防（唐）

麗日催遲景，和風扇早春。暖浮丹鳳闕，韶媚黑龍津。澹蕩迎仙仗，霏微送畫輪。綠搖官柳散，紅待禁花新。舞席皆迴雪，歌筵暗送塵。幸當陽律候，惟願及佳辰。
日暖萬年枝
作者：蔣防（唐）

新陽歸上苑，嘉樹獨含妍。散漫添和氣，曈曨卷曙煙。流輝宜聖日，接影貴芳年。自與恩光近，那關煦嫗偏。結根誠得地，表壽願符天。誰道淩寒質，從茲不曖然。
秋月懸清輝
作者：蔣防（唐）

秋月沿霄漢，亭亭委素輝。山明桂花發，池滿夜珠歸。入牖人偏攬，臨枝鵲正飛。影連平野淨，輪度曉雲微。晶晃浮輕露，裴回映薄帷。此時千里道，延望獨依依。
八風從律
作者：蔣防（唐）

制律窺元化，因聲感八風。還從萬籟起，更與五音同。習習蘆灰上，泠泠玉管中。氣隨時物好，響徹霽天空。自得陰陽順，能令惠澤通。願吹寒穀裡，從此達前蒙。
藩臣戀魏闕
作者：蔣防（唐）

剖竹隨皇命，分憂鎮大藩。恩波懷魏闕，獻納望天閽。政奉南風順，心依北極尊。夢魂通玉陛，動息寄朱軒。直以蒸黎念，思陳政化源。如何子牟意，今古道斯存。
秋稼如雲
作者：蔣防（唐）

肆目如雲處，三田大有秋。蔥蘢初蔽野，散漫正盈疇。稍混從龍勢，甯同觸石幽。紫芒分冪冪，青穎澹油油。始愜倉箱望，終無滅裂憂。西成知不遠，雨露複何酬。
玉卮無當
作者：蔣防（唐）

美玉常為器，茲焉變漏卮。酒漿悲莫挹，樽俎念空施。符彩功難補，盈虛數已虧。豈惟孤玩好，抑亦類瑕疵。清越音雖在，操持意漸隳。賦形期大匠，良璞勿同斯。
至人無夢
作者：蔣防（唐）

已賾希微理，知將靜默鄰。坐忘寧有夢，跡滅未凝神。化蝶誠知幻，徵蘭匪契真。抱玄雖解帶，守一自離塵。寥朗壺中曉，虛明洞裡春。翛然碧霞客，那比漆園人。
玄都樓桃
作者：蔣防（唐）

舊傳天上千年熟，今日人間五日香。紅軟滿枝須作意，莫交方朔施偷將。
題李賓客舊居
作者：李虞（唐）

逢時不得致昇平，豈是明君忘姓名。眼暗發枯緣世事，今來無淚哭先生。
前相國贊皇公早葺平泉山居暫還憩旋起赴詔命作鎮浙右輒抒懷賦四言詩十四首奉寄
作者：裴潾（唐）

動複有原，進退有期。用在得正，明以知微。夫惟哲人，植愛在根，鐘福有兆。珠潛巨海，玉蘊昆嶠。披室生白，曆難求試，執憲成風。四鎮鹹乂，三階以融。捧日柱天，我力或屈，我躬莫汙。三黜如飴，三起惟懼。再賓為寵，有鳳自南，亦翽其羽。好姱佳麗，於伊之滸。五彩含章，鑿龍中闢，伊原古奔。下有秘洞，豁起石門。竹澗水橫，南溪回舟，西嶺望竦。水遠如空，山微似巃。二室峰連，飛泉掛空，如決天潯。萬仞懸注，直貫潭心。月正中央，鳥之在巢，風起林搖。退翔城顛，翠虯捫天。雨止雪旋，邈矣其山，默矣其泉。寢丘之田，土山之上。孫既貽謀，謝亦遐想。儉則為福，其風自西，言發帝庭。飄彼黃素，墮於山楹。公拜稽首，公昔南邁，我不及睹。言旋舊觀，莫獲安語。今則不遑，山嵇之舊，劉盧之恩。舉世莫尚，惟公是敦。哀我蠢蠢，迢迢秦塞，南望吳門。對酒不飲，設琴不援。何以代面，
白牡丹
作者：裴潾（唐）

長安豪貴惜春殘，爭賞先開紫牡丹。別有玉杯承露冷，無人起就月中看。
送黃明府曄赴嶽州湘陰任
作者：劉三複（唐）

擬佔名場第一科，龍門十上困風波。三年護塞從戎遠，遙知布惠蘇民後，應向祠堂吊汨羅。
留題桂州碧潯亭
作者：韋瓘（唐）

半年領郡固無勞，一日為心素所操。輪奐未成繩墨在，從此歸耕洛川上，大千江路任風濤。
贈毛仙翁
作者：崔郾（唐）

存亡去住一壺中，兄事安期弟葛洪。甲子已過千歲鶴，終待此身無繫累，武陵山下等黃公。
送賀監歸四明應制
作者：李林甫（唐）

掛冠知止足，豈獨漢疏賢。入道求真侶，辭恩訪列仙。睿文含日月，宸翰動雲煙。鶴駕吳鄉遠，遙遙南鬥邊。
奉和聖制次瓊嶽應制
作者：李林甫（唐）

東幸從人望，西巡順物回。雲收二華出，天轉五星來。十月農初罷，三驅禮複開。更看瓊嶽上，佳氣接神臺。
秋夜望月憶韓席等諸侍郎因以投贈
作者：李林甫（唐）

秋天碧雲夜，明月懸東方。皓皓庭際色，稍稍林下光。桂華澄遠近，璧彩散池塘。鴻雁飛難度，關山曲易長。揆予秉孤直，虛薄忝文昌。握鏡慚先照，持衡愧後行。多才眾君子，載筆久詞場。作賦推潘岳，題詩許謝康。當時陪宴語，今夕恨相望。願欲接高論，清晨朝建章。
流崖州至鬼門關作
作者：楊炎（唐）

一去一萬裡，千知千不還。崖州何處在，生度鬼門關。
贈元載歌妓
作者：楊炎（唐）

雪面淡眉天上女，鳳簫鸞翅欲飛去。玉山翹翠步無塵，楚腰如柳不勝春。
別妻王韞秀
作者：元載（唐）

年來誰不厭龍鍾，雖在侯門似不容。看取海山寒翠樹，苦遭霜霰到秦封。
賦得雲生棟樑間
作者：陳希烈（唐）

一片蒼梧意，氤氳生棟樑。下簾山足暗，開戶日添光。偏使衣裘潤，能令枕簟涼。無心伴行雨，何必夢荊王。
奉和聖制三月三日
作者：陳希烈（唐）

上巳迂龍駕，中流泛羽觴。酒因朝太子，詩為樂賢王。錦纜方舟渡，瓊筵大樂張。風搖垂柳色，花發異林香。野老歌無事，朝臣飲歲芳。皇情被群物，中外洽恩光。